JohanHeinsen/ENO huggingface dataset:
Viborger Samler, 1849-08-27
Den russiske Overbringer af Efterretningerne fra Ungarn, Grev Benkendorf, har, efter lithograph. Corresp., fundet den venskabeligste Modtagelse ved Hoffet. Kongen skal have yttret at det var den kjæreste Efterretning, han havde erholdt i lang Tid; thi nu var Revolutionen overalt nedlynet. Derefter skal Hs. borussiske Majestæt have omfavnet Overbringeren af dette Budskab, som det i sin Pluralitet temmelig anti-østerrigske Cabinet modtog med ganske andre Følelser. Af den Modtagelse, der er ydet Benkendorf af Hoffet, som og deraf, at Kongen har villet afsende en høiere Officier med en Lykønskningsskrivelse til Keiseren i Wien, sees og erfares kun altfor meget de venskabelige Følelser, som næres for Østerrig, og det tør blive vanskeligt for det preussiske Ministerium - at fort sætte sin Vandring paa den betraadte Bane i det tydske Spørgsmaal. (Er foranførte Beretning sand, behøver den ingen Forklaring; er den urigtig, viser dens Affattelse en anden Crebillon.) Associationsretten vil blive underkastet nye Jndskrænkninger. Udviisninger fra Berlin ere atter hyppige. Jblandt de Udviste nævnes en Assessor Schultz og Dr. Basch, Medarbeider af ostdeutsche Post," samt en Bogtrykker, der er domicilieret i Østerrig.
Viborger Samler, 1849-08-27
Jndenlandske Efterretninger. Det danske Broderskabs Fugleskydning. Det kongl. kjøbenhavnske Skydeselskabs og danske Broderskabs Aarsfest begunstigedes i Torsdags af særdeles smukt Veir. Hs. Maj. Kongen og Hs. kgl. Høihed Arveprinds Ferdinand med Sulte, samtlige Statsministre, og en særdeles stor Forsamling af Brødre deeltog i Festen, hvilken ligesom det for en Række af Aar siden var sædvanligt, havde lokket en talrig Mængde af Hovedstadens Jndvaanere af begge Kjøn ud til Skydebanen. Hs. M. Kongen ankom præcis Kl. 12 Middag. Efter et kort Ophold gik Forsamlingen til Skydepladsen, hvor Hs. Maj. Kongen gjorde endeel Skud til Fuglen; ligesaa deeltog Arveprindsen heri. Derpaa fandt den festlige Frokost Sted, under hvilken navnlig Hs. M. Kongens Skaal modtoges med tordnende Jubel. Udenfor den almindelige Række af Skaaler tog Broderskabets Dommer, Jnstructeur Nielsen, ifølge Hs. M. Kongens specielle allernaadigste Opfordring, Ordet og udbragte et Mindebæger for Heltene ved Fredericia, en Toast, som fandt det meest levende Bifald. Efter Tilendebringelsen af den festlige Frokost viste Hs. M. Kongen Broderskabet den Naade atter med Brødrene at begive sig til Skydepladsen, hvor nu den sædvanlige Skydning begyndte. Det er første Gang at en regjerende Konge har viist det danske Broderskab denne Ære. Men den folkevenlige Frederik den Syvende har som Kronprinds flere Gange viist Selskabet denne Naade. Skydningen kom ikke tilende denne Dag, men fortsattes om Fredagen og nedskjødes da Kongepladen af Jnstructeur Nielsen for Overauditeur Steenstrup, som derved for det kommende Aar blev Broderskabets Formand. (Berl. Td.) Til at afgive Betænkning over et Udkast til en nye Communallov har Jndenrigsministeren udnævnt en Commission, der efter Forlydende skal bestaae af Statsraad A. Ussing, Professor Krieger, Cancelliraad Borgermester Olrik af Helsingør, Landsoverretsprocurator Jespersen af Viborg, Oliemøller Schytte af Horsens og Overauditeur Herredsfoged Stockfleth af Veile. – Det var Synd at sige, at denne Commission har Mangel paa Jurister eller paa Repræsentanter for Kjøbstæderne. (Fdl.) Locale til Landsthinget bliver i denne Tid indrettet i den Deel af Christiansborg Slot, der tidligere har tjent Hs. Maj. Kongen til Bopæl, medens han var Kronprinds. Folkethinget skal holde sine Forhandlinger i det Locale, hvor den constituerende Rigsforsamling er bleven afholdt. (Flopst.)
Viborger Samler, 1849-08-27
Jfølge Forlangende af Commandeur Paludan er derefter hans Hjemkomst fra Fangenskabet nedsat en Krigsret, for at see hans Forhold ved den ulykkelige Begivenhed ved Eckernførde undersøgt og paadømt. Nogle af Christian den Ottendes" og "Gesions" menige Besætning ere holdte tilbage heri Kjøbenhavn, for at afgive det nødvendige Vidnesbyrd. (S. Bl.) Dislocationen af de danske Tropper, saaledes som denne er befalet i Krigsministerens Circulaire, vil næppe finde Sted førend i Midten af næste Maaned. (S. Bl.)
Viborger Samler, 1849-08-27
Den Næstcommanderende paa Slesvig, Lieutn. Rander, havde det Uheld, i Onsdags at falde ned i Stor lugen, hvorved han blev farligt qvæstet. (N. Poster.)
Viborger Samler, 1849-08-27
Generalgouvernementet paa de dansk-vestindiske Øer har indberettet, at tvende Officierer og omtrent 100 Underofficierer og Menige af den til Vestindien udsendte Hær styrkes 1ste Compagni vare indkomne med Andragende om, saalænge Krigen varer i Hjemmet, at turde gaae tilbagetil Danmark for at deeltage i Kampen for Fædrelandet.
Viborger Samler, 1849-08-27
J Anledning heraf har Finantsministeriet tilskrevet Generalgouvernementet om at tilkjendegive samtlige Andragere Regjeringens Anerkjendelse af den Fædrelandskjærlighed de ved deres patriotiske Tilbud have lagt for Dagen, og derhos betyde dem, at de nuværende Forhold gjøre deres Nærværelse her mindre fornøden, medens derimod deres Tjeneste i Colonierne er uomgængelig nødvendig og derhos ikke paaskjønnes mindre end om de her hjemme havde deeltaget i Kampen for Fædrelandet. (Dep.-Tid.)
Viborger Samler, 1849-08-27
Blandt de ved Auctionen under Markedet i Rosenborg Have solgte Gjenstande, havde nogle været forsynede med Vignetter, som f. Ex. en Trøster fra Generalinde Nye Hun trængte selv til Trøst for Den, hun maatte miste, Og dog hun trøster dem, som meer i ham forliste.
Viborger Samler, 1849-08-27
En Theeskee, der havde tilhørt Willemoes: Kun Lidt faaes her for Skillingen, Men Nok til Mindet dog om Den, Som selv gav Alt for Fædrelandet hen."J Onsdags den 22de afgik fra Christiania 4 Transportskibe til Slesvig med 2 Compagnier af det numedalske og valderske Corps, samt et halvt Batteri med Heste og øvrigt Material ombord. (Fdrl.) Sjette Dragonregiment indtraf i Fredags til Odense. En overordentlig stor Menneskemængde, deriblandt Laugene med deres Faner og Pokaler, havde henimod Middag forsamlet sig ved Runddelen (udenfor Vesterport) for at hilse det velkommen. Under Hurraer, der ikke syntes at ville ophøre, reed Regimentet ind paa Marken ved Bomhuset, hvor Jndvaanerne havde sørget for Forfriskninger, og her udbragtes flere patriotiske Skaaler. Under Jndmarschen i Byen vaiede Dannebrogsfaner fra mange Huse og Gaderne vare bestrøede med Sand og Blomster; Musikken spillede den tappe Landsoldat og hele Processionen stemmede i med. (Eft. H. Av.)¬
Viborger Samler, 1849-08-27
J Etatsraad Wegernes Skrift "Om Hertugen af Augustenborgs sande Forhold til det holstenske Oprør, meddeles et Brudstykke af et Brev fra den smukke Prinds af Noer til hans noble Broder Hertugen, dat. den 15de August 1829, som lyder saaledes: "Hils Kronprindsessen, ret meget fra mig, og Philipsthal, den øvrige Bagage kan for mig gaae til Helvede." J et andet Brev betitledes Christian den Ottende, dengang Gouverneur i Fyen: vort svogerlige Faaregen." Prinds Nicolai af Slesvig-Holsten Glücksborg er afgaaet ved Døden i Berlin.
Viborger Samler, 1849-08-27
(Søndb. Ugebl.)
Viborger Samler, 1849-08-27
Hertugdommerne. Man antager almindeligt, at Jnstalleringen af Bestyrelses=Commissionen skal finde Sted den 25de Aug., og at umiddelbart derefter Blokaden af Holstens østlige Havne vil blive ophævet. Man antager ogsaa, at alle Vanskeligheder mellem Statholderskabet og de preussiske Befuldmægtigede ere ordnede og at, som en Følge heraf, Statholderskabet vil tage sit Sæde paa holstensk Gebeet. Landsforsamlingens Møder vare hemmelige; man antager at Majoriteten har udtalt sig for, ikke at gjøre Modstand, mod Vaabenstilstanden. Det hedder, at den Deel af den tydske Marine, som befinder sig i Nordsøen, skal statione res ved Glückstadt. (Bl. Td.
Viborger Samler, 1849-08-27
"Kieler Corresp." vil fra meget paalidelig Kilde vide, at Blokaden af de holstenske Havne skal hæves den 25de, paa hvilken Dag Regjeringscommissionen for Hertugdom met Slesvig vil blive installeret i Flensborg. N. fr. P. vil vide, at v. d. Tann er antaget som øverstcommanderende General over den schl. holst. Armee. Veile. Classelotteriets høieste Gevinst i 5te Classe, 8000 Rbd., er dennegang falden i Hr. Kjøbmand Wulffs lykkelige Collection her i Byen. J samme Collection faldt for et Par Aar siden de 50,000 Rbd. (Vl. Av.)
Viborger Samler, 1849-08-27
Fredericia, den 24de Aug. Jgaar passerede den Ulykke her i Byen, at der sprang en fra Marken indbragt Bombe, hvorved 1 Mand dræbtes og 2 smaae Børn saaredes. Ulykken var, som almindeligt, en Følge af Uforsigtighed: Manden sad nemlig og pirrede ved Brandrøret, hvilket foraarsagede Explosionen. Han blev aldeles adsplittet og Stumper af hans Legeme faaes at ligge paa Taget af et nærved staaende Huus. Et Stykke af Bom den fløi over 2 Gader og faldt ned paa et Huus, hvor det dog til al Held ikke anrettede videre Skade end at slaae nogle Vinduer itu Et Uveir, der i Søndags drog over Hjørring, skal paa flere Steder, især i Torslev og Taars Sogne, ved de nedstyrtende Hagel have anrettet megen Skade paa den uindhøstede Sæd, navnlig skal Eieren af Hammerholdt, Hr. Weimann, have fristet den beklagelige Skjæbne, i et Øieblik at see sin udmærkede Avl tilintetgjort. Ligeledes har Hr. Qvistgaard til Tidemannsholm lidt et ikke ubetydeligt Tab. - Nogle Mænd skulle have paatænkt at indbyde til en indbyrdes Assuranceforening, der kunde sikkre Landmanden for Tab ved saadanne eller andre Naturbegivenheder. (Hjørr. Av.)
Viborger Samler, 1849-08-27
Viborg. Vi beklage at kunne meddele den Efterretning, at paa Østergaard, tilhørende Grev Frys til Frysenborg, ere 4 Heste blevne dræbte som Følge af at de vare angrebne af den ondartede Sygdom Snive.
Viborger Samler, 1849-08-27
Ledigt Embede. Da der er Grund til at antage, at Vacancen i 3die Lærer Embedet ved det kgl. Skolelærer-Seminarium i Lyngby, paa Grund af Krigsurolighederne, ikke er bleven bekjendt over hele Landet, har Ministeriet fundet sig foranlediget til at forlænge den Tid, inden hvilken Ansøgninger om dette Embede kunne indgives, til 12te Septbr. d. A. Det bemærkes, at de ledige Lærefag ere Dansk, Sang og Musik, navnlig Orgelspil, samt Gymnastik og Svømning. Lønnen er 350 Rbd. aarlig og friBolig for en Ugift, dog skal den, der beskikkes til Embedet, være pligtig, naar Seminariet selv maatte faae Brug for den ham indrømmede Leilighed, at fratræde samme mod en aarlig Godtgjørelse af 50 Rbd. Embedet kan søges saavel af theologiske Candidater som af Seminarister, forudsat, at disse ere dimitterede med bedste Charakteer.
Viborger Samler, 1849-08-27
Handels-Efterretninger. Londoner-Kornmarkedet, den 20de August. Det gode Veirlig, endskjøndt af og til afbrudt af Regnbygger, vedvarer i de sidste 8 Dage, og Landmændene skride rask frem med Høsten. J det nordlige England og i Jrland har det regnet meget stærkt, og derved lider Sæden paa Marken. Det truer idag med Regn. Tilførslen af engelsk Hvede var idag ikke stor og bestod størstedeels af ny Hvede af bedre Qvalitet end den hidtil hertil førte. Priserne varierede fra 42 indtil 48 sk. for røde og fra 42 indtil 52 sk., extra 54 sk. pr. Hr. for hvide Sorter. J fremmed Hvede var Afsætningen ubetydelig. For ny, skjønt, engelsk Byg erholdtes 30 a 31 sk. pr. Or. Bedste Havre er stegen i det mindste 6 d. pr. Hr. Gods Raps betaltes med 28 Lstl. Efter Parlemensacten af 1ste Aug. er Entrepotsystemet hævet for Kornvarer i Storbritannien, og Alt, hvad der kommer hertil, maa, forinden det landes eller afbenyttes, fortoldes. Avls- og Lystgaarden "Rolighed" i Frederiksberg Sogn ved Ladegaarsveien er i disse Dage med Jnventarium og Besætning af 4 Heste og 25 Køer solgt til Hr. Rasch fra Jylland, for 38,000 Rbd. Dens Tilliggende, c. 50 Tdr. Land, er bragt i udmærket Culturstand af dens forrige Eier, Hr. Böttern, der for omtrent 5 Aar siden tilkjøbte sig denne smukke og indbringende Eiendom af Tracteur Knirsch's Bo for 22,000 Rbd. At slutte efter den sildigere Tids Salgspriser maa overhovedet Jorderne omkring Falkoneeralleen være meget søgte. En Parcel paa nogle Td. Land, endnu længere borte fra Hovedstaden, kjøbtes saaledes til en Nabogaard for c. 750 Rbd. pr. Td. Land, og bortforpagtedes strax skadesløst, uagtet den meget høie Høafgift, til en forhenværende Landhuusholdningsselskabs-Elev, der tidligere havde forpagtet den tilstødende Jord. (Bl. Td.)
Viborger Samler, 1849-08-27
Kjøbenhavns Børs-Cours, den 24de August. Hamborg 2 M. - a vista 199. Bank-Disconto 5 pCt. Dito paa Banco=Vexler 3 pCt. Norske Speciessedler pr. 100 Rdlr. Species 195 1/2 Rbd. (S.) 4 pCt. Kgl. Obligationer (uden Renter) 89 1/2 Rbd. (Sælg.) Nationalbank=Actier 151 1/2 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane=Actietegning 392 Species. (Sælgere). Øst-Gothlands Panteobligationer af 1846 ved Hambro & Søn 96 i Banco. (Sælgere.)
Viborger Samler, 1849-08-27
Hamborger Børscours, den 21de August: Bordeaux 3 Md. 187 1/2, Lond. 3 Md. 13 Mk. 9 1/2 s.; Amsterdam 2 M. 35, 50 slesv.-holst. Species 1/2 Rb.; Louis= og Frederiksd. 11 Mk. 2 1/2 s. pr. Stk. i Banco; dansk grov Cour. 25 1/2; Skillings=Stkr. 25 1/2 a 26, nye 2/3 Stkr. f. f. - Døde, Kjøbenhavn: Justeermester Larsens Hustrue, Krestine, f. Frolich, 59 Aar; Jfr. Marie Sophie Hviid, 26 Aar; Johanne Dorthea Møller (efter længere Tids Sindssvaghed); Høker Jens Rasmussen; Dinus Hahn. - Lyngby. Johanne Marie Larsen, f. Andersen, 35 Aar. - Korsør Fæstning: Frue Oberstlieutenantinde Anna Jacobsen, f. Høgh. - Antvorskov Slotsgrd. Laurine Wich mann, f. Lystrup, 44 Aar. - Nyborg: Forhenværende Kæmner, Claus Unger Nyborg, 74 Aar. - Kjerteminde: Postmester Frederik Emil Lausen. - Kolding: Brændeviinsbrænder, Peder Jensen Hoff, 62 Aar. - Aarhuus: Bagermester Lorenz Lund. – Jrup. Christiane Sørensen, f. Stigaard, 86 Aar.
Viborger Samler, 1849-08-27
Reisende. Med Dagvognen fra Viborg til Aarhuus, den 27de August: Frøken Bülow, Dhrr. Berthelsen og Fassin, Jfrne Gjølbye, og Evaldsen, Dhrr. Thorsen, Mouer og Jørgensen, ProvsPrahl, Dhrr. Lautrup og Melchert, Student Lange, Toldforvalter Gottlieb med Frue, Jfr. Schaaer,
Viborger Samler, 1849-08-27
AVERTISSEMENTS. Det blev min tunge Lod at maatte bringe til fraværende Slægt og Venners Kundskab, at min kjære Mand O. W. Halberg i Gaa Eftermiddag Kl. 6, efter flere Aars tiltagende Svaghed, indgik ved en rolig Død til et bedre Liv. 3 Børn begræde med mig Tabet af en trofast Ægtefælle og en kjærlig Fader. 4 Børn modtage ham hisset. Viborg, den 25de August 1819. Frederikke Marie sal. Halberg, født Hochgrefe.
Viborger Samler, 1849-08-27
Hvor 1 a 2 Skoledisciple kunne faae Kost og Logis, anvises fra Bogtrykkeriet. Endeel Aug, Byg og Havre, staaende paa Marken, kan kjøbes af M. N. Samson.
Viborger Samler, 1849-08-27
En yngre, men rask og dygtig Jomfru, der i et Par Aar har deeltaget i en større Landhuusholdning, søger Condition til November i Omegnen af Viborg. Huu har lært Skrædersyning og giør ingen videre Fordringer med Hensyn til Lønnen. C. Krogh. Fæstemand.
Viborger Samler, 1849-08-27
Et mig tilhørende, i Elkjær Vinderslev Sogn beliggende, velindrettet Huus, passende til Beboelse for en Pensionist eller Professionist, kan erholdes tilleie til 1ste October. Om ønskes, kan Græsning og Foder faaes til en Koe. Elkiær pr. Viborg, den 25de August 1849. m. N. Elkjær.
Viborger Samler, 1849-08-27
Auction. over Hovedgaarden Spottrup med Underliggende.
Viborger Samler, 1849-08-27
Ifølge Reqvisition af executores testamenti efter Proprietair Nissen til Spøttrup bliver efterfølgende hans Stervboe, tilhørende Eiendomme stillede til Bortsalg ved en 5te Auction, der afholdes paa Spottrup Hovedgaard Tirsdagen den 25de September næstkommende, Formiddag Kl. 11.1) a. Spøttrup Hovedgaard, af Hartkorn fri Hovedgaardstaxt 38 Tdr. 7 Skpr. 2 Fdkr. 1 1/2 Alb., med Gammelskat 147 Rbd. 22 s. Hovedgaardstaxtens Areal udgjør omtrent 770 Tdr. Land g. M., hvoraf for Tiden dyrkes under Hovedgaarden c. 340 Tdr. Agerland; Engene bestaae for Tiden af c. 135 Tdr. Land, og Resten er Kiær, Hede og Overdrev, b. En paa Hovedgaardens Mark opført hollandsk Veirmølle, der har privilegeret Mølleskyld 3 Tdr. 1 Skp. 2 Fdkr. Godset, der indbefatter: a. 4 Tdr. 4 Skpr. 2 Fdkr. 1 Alb. fri Hovedgaardstaxt, fordeelte paa Stedet Nymølle og tvende mindre Steder, og b. Bøndergodset, af uprivilegeret Hartkorn, Ager og Eng 165 Tdr. 1 Skp. 2 Fdkr. 11 Alb. Rødding Sogns Konge-Korntiende, matriculeret for 27 Tdr. 4 Skpr., med tiendeydende Hartkorn 169 Tdr. 2 Skpr. 2 Fdkr. Rødding Sogns Kirke med Korn- og Qvægtiende, ligeledes matriculeret for 27 Tdr. 4 Skpr., med tiendeydende Hartkorn 169 Tdr. 2 Skpr. 2 Fdkr.; hvortil kommer noget saakaldet Kirkeskyld. Alle disse Eiendomme ere ved en den 16de d. M. afholdt Taxationsforretning, uden Besætning og Jnventarium til Hovedgaarden, vurderede til 110,546 Rbd. 40 s. Agerlandet, der er i en særdeles stærk Gjødningskraft, bestaaer af gode Muldjorder, skikkede til hvert Slags Sæd, Den aarlige Udsæd er c. 30 Tdr. Rug, 40 Tdr. Byg og 200 Tdr. Havre, og Høafgrøden har været aarlig c. 250 Læs, der efter Localiteternes Beskaffenhed betydeligt vil kunne forøges. Af det uopdyrkede Areal afgiver en stor Deel god Græsning, og egner sig tildeels til Opdyrkning; og der haves Mergel paa Hovedgaardens Mark. Qvægbesætningen har hidtil størstedeel været Stude; men der antages for Tiden at kunne holdes en Besætning af 150 Køer, 50 Stude og 50 Faar kreature. Der er Udskibningsted ved Liimfjorden 1/2 Miil fra Hovergaarden. Jagt, Fiskeri og Rørskjær haves rigeligt. Jordebogsindtægterne af Godset udgjøre omtrent aarlig: i Penge 400 Rbd. og i Korn 51 Tdr. Rug, 44 Tdr. Byg og 61 Tdr. Havre, foruden Smaaredsel. Af Bøndergodset præsteres complet Hoveri af 40 Halvgaarde, foruden Huusmands arbeide. Til Stedet Nymølle haves Færgeprivilegium. Tienderne afgive, forsaavidt de ved Kiendelse ere bestemte, aarligen c. 69 Tdr. Rug, 71 Tdr. Byg og 185 Tdr. Havre, og af 18 Tdr. Hartkorn tages Tienden i Kiærven. Den foranførte Taxationsforretning og Jordebogen, som indeholdende nærmere Beskrivelse over Eiendommene, henligge, tilligemed Conditionerne for Salget, til Eftersyn hos Executorerne i Viborg og herpaa Contoiret. Jøvrigt tilføies, at Eiendommene bestemt agtes bortsolgte ved denne 5te Auction, naar nogenlunde antageligt Bud skeer. Lysthavende indbydes. Salling Herreders Contoir i Skive, den 24de August 1849. Munksgaard, p. t. const.
Viborger Samler, 1849-08-27
Rettelse. J Løverdags-Rumeret 141, 2den Col., 1ste Sp. 18de Lin, fra oven staaer, "politiske Politiks Farve, læs: "preussiske Politiks Farve. – J Sammes Tillægsblad 3die Col., 2den Sp., 2den Linie fra neden staaer: "Overjægerne", læs: "Over lægerne". Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-08-28
Viborg, Saste-Tidende. Forsendes med Brevposten i Danmark og Hertugdømmerne. Tirsdagen den 28 August 1849. Nr. 143. 77 Aarg.
Viborger Samler, 1849-08-28
Fra Semlin meldes under 15de Aug., at Magarerne, efter at have forladt Pancsova, concentrere sig ved Orsova, ikke for at kæmpe paa ny, men for over Adakale at flygte til Tyrkiet.
Viborger Samler, 1849-08-28
Kongeriget Baiern. Allg. Zeit. melder fra Mun chen under 18de Aug., at man af paalidelig Kilde kan forsikkre, at de i Hamborg værende baierske Tropper aldeles ingen Andeel have havt i de imod de preussiske Tropper begaaede Excesser.
Viborger Samler, 1849-08-28
Efter Efterretninger fra Hamborg af 23de Aug. er Undersøgelsen imod Tumultanterne den 12te og 13de Aug. i fuld Gang. Flere graverende Jndivider have taget Flugten. Jblandt disse Undvegne udhæves Literat Janinsky og den bekjendte Skrædder Weitling. Henved 80 Personer, hvoriblandt flere Borgergardister, ere arresterede.
Viborger Samler, 1849-08-28
Kongeriget Preussen. Det 2det Regiment, kaldet Kongens Reg., der skal have udmærket sig i SlesvigHolsteen, skal have erholdt befaling til at bryde op til Hamborg, hvor man frygter for en Emente, der skal have sin Kjærne i Nordtydskland. Denne Efterretning trænger til Stadfæstelse. Officiererne ved dette Regiment kjende ikke til nogen Marschordre og de preussiske Troppers Antal i Hamborg er sikkert tilstrækkeligt til at byde de muligviis der udbrydende Uroligheder Spidsen.
Viborger Samler, 1849-08-28
Rygtet om en østerrigsk Note, hvori der protesteres imod Hamborgs Besættelse af preussiske Tropper, gjentages. Velunderrettede Personer stadfæste Existencen af en saadan Note.
Viborger Samler, 1849-08-28
Norge. Hs. Majest. Kong Oscar har feiret Dronning Josephines Navnedag d. 22de baade med et stort Bal paa Christianias nye Slot, der bivaanedes af 1100 Personer, og med en Uddeling af Olafsordener. – Kronprindsen afreiste den 18de fra Christiania til Lübeck paa Dampskibet "Nordcap og blev ved Afgangen hilset af Studenterne med en Sang, til Tak for et Legat han har skjænket Norges Universitet. Kronprindsens Reise gaaer efter Forlydende til Haag, og dens Formaal antages at være Forlovelse med en hollandsk Prindsesse. Rygtet vil endvidere vide, at han efter Formælingen skal være bestemt til Vicekonge i Norge.
Viborger Samler, 1849-08-28
Jndenlandske Efterretninger. Den 15de Aug. døde i Stege i en Alder af 90 Aar, Kjøbmand Christopher Friedenreich Hage, R. af D. J hans Liigtog fulgte Bønder fra alle Møens Sogne og saagodtsom den hele Kjøbstad; thi han var en Patriach for denne Ø, ikke blot ved sine Dages Tal (skjøndt ogsaa den høie Alderdom er Patriarchernes Mærke) men endnu mere ved sine Dages Daad. Et synligt Spor af denne Daad seer den Fremmede strax naar han kommer til Stege; thi alle de høie Huse, som ligge ved Store Bro og langs med Havnen, har den gamle Hage bygget. Hans Virksomhed var utrættelig, men altid rolig; meget ofte arbeidede han alene for Andre, men altid af en Drift til at gavne. Jmod enhver Bekymring var det hans Hovedmiddel: at arbeide; jo tungere Bekymringen, var, desto større blev Resultatet af hans Dagværk. Denne utrættelige Virksomhed havde det patriarchalske Præg, fordi den var menneskekjærlig, klog og lykkelig; og derfor var der en saa talrig Kreds af Slægt, Venner, Bekjendte og Tjenende, som ved enhver Leilighed baade ventede og fik Hielp i Raad og Daad af den gamle Hage". Seent glemmes dette Navn paa Møens Land." (Forl.)
Viborger Samler, 1849-08-28
Den unge Contoirist, som efter adskillige Bedragerier, i Marts fra Kjøbenhavn rømmede til Stockholm under Navnet Rathløv, og der blev arresteret, er nu ved Criminal- og Politiretten bleven dømt til 4 Aars Arbeide i Kbhvns. Forbedringshuus.
Viborger Samler, 1849-08-28
Den erhertugelige Overførster König paa Als, hvis Liv som bekjendt i forrige Vinter var truet, er den 19de De, efter et heftigt Ridt fra sin Bolig til Sønderborg bleven ramt af et Slagtilfælde, der inden faa Menuter havde Døden til Følge. – Der tales i denne Tid meget om et Slags slesvig-holstenske Jntriguer med Hensyn til det paa Als existerende Folkeraad, hvori Amtsforvalter Gühler i Nordborg, Amtmand Johansen fra Haderslev og dennes Søn, som er Amtmand over Nordborg Amt, skulle have gjort sig skyldige. (Fyens Av.)
Viborger Samler, 1849-08-28
Da vore fangne Søfolk Mandagen den 13de De, kom igjennem Gravensteen paa Veien til Dyppel, for at ud vexles, passerede de to Æresporte, som vare opreiste til Ære for de slesvigholstenske Helte fra Fredericia, som befandt sig i dansk Fangenskab. Efterhaanden som de gik igjennem disse, raabte de til den der forsamlede Mængde Tilskuere, at nu, da de havde nydt denne Ære, kunde de gjerne tage Portene ned. Men da de senere, paa Grund af at ingen Udvexling fandt Sted, atter paa Tilbageveien kom igjennem de samme Æresporte og saae, at de stod endnu, besluttede de selv at rive dem ned, hvilket ogsaa skete i Forbigaaende, saa at der ikke blev Meget tilbage af dem. Men ikke nok hermed, da de senere, Tirsdagen den 21de (Udvexlingsdagen), igjen kom samme Vei og fandt, at Æresportene paany vare reiste og decorerede, raabte de af fuld Hals: Nei, det er altfor megen Ære, og som Fortælleren selv siger: "Saa sloge vi igjen en Klo i dem og der blev inte Stort tilbage af dem til de tydske Slyngler." (Flyst.)
Viborger Samler, 1849-08-28
Det tvungne Laan, hvis første Halvdeel Oprørsregjeringen nu søger at inddrive i Nordslesvig, beløber sig for Haderslev Østeramt til 187,600 Mk. Courant.